Tulipanen kom til Europa i midten af 1500-tallet fra det [[osmanniske Rige]], men var i begyndelsen mest af interesse for botanikere og samlere, til dels fordi den formerede sig langsomt. I 1630'erne nåede dyrkningen af tulipanen til Nederlandene, og det viste sig, at blomsterplanten trivedes godt i landets klima. De handlende opdagede, at prisen steg, hvis de beholdt de dyrere løg en tid. En ny generation af avlere begyndte så at sammenlægge jord og i stor skala dyrke tulipaner, som de solgte på egen hånd. De begyndte at sælge løgene i mindre og mindre portioner, så selv knap så velstående borgere kunne være med – hvilket lettedes af ganske høje reallønninger og de gode tider med megen kapital i [[Den hollandske guldalder|''den gyldne periode'']].
Jura Historie Videnskab Humaniora Sikkerhed